भक्तपुर,चैत २७ । जिल्लाको दूधपाटी–१७ मा रहेको लिटिल वल्र्ड माध्यामिक विद्यालयले आफ्ना दुई विद्यार्थी अमर र आयुषालाई ‘लिटिल वल्र्ड एम्बेस्डर’ छनोट गरेको छ । छात्रतर्फ कक्षा ६ मा अध्ययनरत अमरजंग थापा र छात्रातर्फ कक्षा ७ मा अध्ययनरत आयुशा शील्पकारलाई विद्यालयले आगामी शैक्षिक सत्रभरका लागि लिटिल वल्र्ड एम्बेस्डर छनोट गरेको हो ।
२१औँ शताब्धीको शिक्षालाई गुणस्तरीय, व्यवहारिक र समयाअनुकुल बनाउनुपर्ने भन्दै विद्यालयले ती दुई विद्यार्थीलाई विद्यालयको आकर्षणको रूपमा ‘लिटिल वल्र्ड एम्बेस्डर’ नाम दिएर छनोट गरेको हो । एम्बेस्डर घोषित विद्यिार्थीहरूसँग विद्यालयका अन्य विद्यार्थीहरूले पनि प्रतिस्पर्धा गरेका थिए ।
गत बिहीबार विद्यालय प्राङ्गणमा भएको एक विशेष कार्यक्रममा एम्बेस्डर छनोटका लागि ट्यालेन्ट हन्ट, विभिन्न सांस्कृतिक कार्यक्रम तथा अन्य अतिरिक्त क्रियाकलापहरूमा विद्यार्थीहरूलाई प्रतिस्पर्धा गराइएको विद्यालयले जनाएको छ । प्रतिस्पर्धामा छात्रतर्फ अनुश कायस्थ र रोनक शील्पकार क्रमशः फस्र्ट र सेकेन्ड रनरअप भएका थिए भने छात्रातर्फ रक्षा पोखरेल र सृष्टि श्रेष्ठ क्रमशः फस्र्ट र सेकेन्ड रनरअप भएका थिए । लिटिल वल्र्ड एम्बेस्डर छनोटका लागि कान्तिपुर टेलिभिजनका समाचार बाचक रूपेश श्रेष्ठ, समाचार बाचिका समृद्धि रिजाल र सञ्चारकर्मी किरण खनाल तथा कलाकारहरू उपस्थित थिए ।
एम्बेस्डर घोषित छात्र–छात्रालाई विद्यालयले लिँदै आएको मासिक शुल्कमा ३० प्रतिशत छात्रवृत्तिस्वरूप छुट दिने घोषणा गरेको जानकारी विद्यालयका अध्यक्ष पदमध्वज कार्कीले दिएका छन् । त्यस्तै लिटिल वल्र्डमा अध्ययनरत सम्पूर्ण विद्यार्थीमा रहेको विभिन्न प्रतिभाहरूलाई प्रस्फुटन गराउन विद्यालयले समान वातावरण बनाउने प्रतिबद्धता पनि अध्यक्ष कार्कीले जनाएका छन् । विद्यार्थीहरूको प्रतिभा र क्षमताअनुसारको विभिन्न भूमिकामा विद्यार्थीहरूलाई सहभागी गर्दै लैजाने पनि उनले बताएका छन् ।
विद्यालयको वार्षिकोत्सवको अवसरमा आयोजित उक्त कार्यक्रमको उद्घाटन प्रमुख अतिथिकी रूपमा रहेकी नायिका केकी अधिकारीले गरेकी थिईन् । कार्यक्रममा विद्यालयले विभिन्न समयमा आयोजना गरेको अतिरिक्त क्रियाकलाप र गतिविधिहरूमा उत्कृष्ठ विद्यार्थीहरूलाई पुरस्कार वितरण गरिएको थियो ।
त्यसैगरी कार्यक्रमका अवसरमा सोही विद्यालयमा प्रिस्कुल पूरा गरी कक्षा १ मा प्रवेश गर्न लागेका २६ जना विद्यार्थीहरूलाई पोष्ट ग्राजुएशन गराइएको थियो । विद्यालयले आगामी शैक्षिकसत्रका लागि विभिन्न कार्यक्रमहरू पनि घोषणा गरेको छ ।
पप्पु गुरुङ्, १५ असार / दोधारा चाँदनी, कञ्चनपुर । ५१ वर्षमा कञ्चनपुरको दोधारा चाँदनीको बडुवाल टोलमा बिद्युत बल्दा गाँउनै मख्ख भएका छन् । दोधारा चाँदनी नगरपालिका वडा नं. ३, बडुवाल टोलमा आज एक कार्यक्रमको बिच बिद्युत लाईन बिस्तार पछि बत्ती बाल्दा गाँउले हर्षित भएका हुन् । “आज बाट बल्ल हामी उज्यालोमा बस्न पाउने भयौं” बडुवाल टोलका एक स्थानिय प्रियंका सुनारले बताउनुभो । “आज हाम्रो लागी निकै खुशीको दिन हो” स्थानिय प्रियंकाले थपे । बिगतका दिनहरुमा हात्तीले आतंक मच्चाएको क्षेत्रमा परिचित दोधारा चाँदनीको बडुवाल टोलकाबासी आज गाँउमा बिद्युत बल्दा निकै खुशी मानेका छन् । नेपाल बिद्युत प्राधिकरणले सहयोग गरेपनि दोधारा चाँदनी नगरपालिकाका नेकपा (एमाले) का अध्यक्ष किशोर कुमार लिम्बुले बिद्युतलाई बिस्तार गर्न निकै कष्ट गरेको उनिहरु बताउछन् । “नेकपा (एमाले) का अध्यक्ष किशोर कुमार लिम्बुले आफ्नै लगानी लगाएर महेन्द्रनगरबाट बिद्युत पोल तथा तार ल्याईदिनु भयो” बडुवाल टोलका अर्का स्थानिय चन्द्र लुहारले बताउनु भयो । “सबै लिम्बु जी को मेहनत हो” स्थानिय लुहारले बताउनुभयो । आज एक कार्यक्रम बिच दोधारा चाँदनी वडा नं. ३, बडुवाल टोलमा बिद्युत बत्ती बालेर उद्धघाटन गरिएको छ् । बिद्युत बत्ती बल्दा स्थानियहरुको अनुहारमा हर्ष छाएको थियो । “अब हात्तीको आतंक पनि समाप्त हुने भयो” महाबिर क्षेत्रीले भन्नुभयो । गाँउमा उज्यालो नहुदा हात्तीको त्रास खेप्दै आएका बडुवाल टोलबासी हात्तीको समस्या हल हुनेमा बिश्वास गर्छन् ।
खुला केन्द्रीय सदस्यमा कोमल वलीले तेस्रो स्थान हासिल गरेकी छिन्। बुद्धिमान तामाङ पहिलो, विक्रम पाण्डे दोस्रो भए। तामाङले एक हजार नौ सय २८, पाण्डेले एक हजार नौ सय २६ र वलीले एक हजार आठ सय ५७ मत ल्याए। एक हजार सात सय ३९ मत ल्याएका धवलशमशेर राणा चौथो भए भने युवा नेता राजेन्द्र लिङ्देनले एक हजार ६ सय ६४ मत ल्याएर पाँचौँ भए।
यता, महिलामा कुन्ती शाहीले एक हजार आठ सय ४८ मत ल्याएर पहिलो भइन्। नायिका रेखा थापाले एक हजार ६ सय तीन मत प्राप्त गरी दोस्रो स्थान हासिल गरिन्। मीरा राणाले एक हजार चार सय ५२ मत प्राप्त गरी तेस्रो स्थानमा आइन्।
राप्रपामा ९८ केन्द्रीय सदस्य मतदानबाट छानिँदा खुलाबाट ४०, महिलाबाट १६, आदिवासी १६, मधेसी १२, उत्पीडित चार, कर्णाली पिछडिएको क्षेत्र चार, मुस्लिम प्रवास र थारूबाट दुई–दुई सदस्य निर्वाचित भएका छन्। अब अध्यक्ष थापाले २३ पदाधिकारी र ६४ केन्द्रीय सदस्य मनोनीत गर्नेछन्।
अध्यक्षको पदभार ग्रहण गरेकै दिन कमल थापाले १५ जना केन्द्रीय सदस्य मनोनीत गरेका छन्। मनोनीतहरूमा आपूर्तिमन्त्री दीपक बोहोरा, प्रमुख सचेतक दिलनाथ गिरी, नेताहरू नवराज सुवेदी, हरिबहादुर बस्नेत, टंक ढकाल, रामकुमार सुब्बा, नरेन्द्र चौधरी, रामचन्द्र राय, भीमप्रसाद गौचन, रामकृष्ण भट्टराई, उद्धब पौडेल, चन्द्रबहादुर गुरुङ, राम थापा, नरेन्द्रबहादुर चन्द र गीता बस्नेत छन् आजको नयाँ पत्रिकामा समाचार छ ।